  Майя Бывальцева Ижкарысь дышетскисьёсын «Экозаботка» ӵектос улсын люкам 1 сюрс 500 тонна вуж батарейкаосты Челябинскысь заводэ переработкае келязы. Со сярысь Огъяросси калык фронтлэн Удмуртиысь ёзэтэзлэн пресс-службаез ивортӥз. «Экозабота» ӵектосэ Россиысь 43 улосвылъёс пыриськизы, соос пӧлын Удмуртия. Дышетскон ар кутсконысен проект борды Ижкарысь 38 школаос но Камбарка ёросысь но Камбаркаысь 10 школаос итӥськизы. Соослы батарейкаосты люканы нимысьтыз контейнеръёс сётӥзы. 2020-тӥ арын толсуре Ижкарысь пиналъёсын люкам 500 тонна батарейкаосты Челябинске келязы ни вал. Кылем дышетскон ар ӵоже дышетскисьёсмы кык тонна вуж батарейкаосты люказы, озьыен, котыр инкуазез утён понна трос лэсьтӥзы. Кызьы тодмо, со арбери бадӟым изъян вае. Сылмытозяз, нош со 100 ар, одӥг аккумулятор 20 квадрат метрозь музъемез кырсёмытэ. Кырсёмытэм музъем номы руг ворды ни. Сыӵе изъянэз палэнтыны дасо аръёс кулэ Евгений Сомов, Огъяросси калык фронтлэсь «Экология» площадказэ Удмуртиын радъясьОзьы ик дышетскон ар ӵоже пиналъёс жуг-жагез нимаз люканлэн пайдалыкез сярысь трос тодӥзы. Калык фронтысь экспертъёс но дышетӥсьёс чакламъя, ужлэн ӟеч ужъемышъёсыз одӥг арскын но шӧдӥсько, угось пиналъёс инкуазез утён понна асьсэлэсь кылкутонзэс валало.  Тегъёс: Ижкар Удмуртия пиналъёс инкуазь  